Аймақтық сайыс өтті.

Кіші әдістемелік орталығының 2016-2017 оқу жылы жоспарына сәйкес ағымдағы жылдың сәуір айының 28 күні Шағалалы орта мектеп базасында аймақтық «Жас жол қозғалысы инспекторлары» сайысы өтті. Аталмыш сайысқа өкінішке орай аймақтық мектептерден Приречный және Шағалалы орта мектебінен ғана қатысуға өтініш келіп түсті.

Сайыс төмендегі бағдарлама бойынша өткізілді.

1. Велосипедпен кедергілер арқылы өту;
2. Жол реттеушілер;
3. Эрудиттер сайысы;
4. Үгіт бригадасы;
5. Жас санитарлар.

Сайыс барысында қос команданың барынша жақсы дайындалып келгені байқалды. Әсіресе Шағалалы орта мектебінің «Талантты Жас Көмекшілер» командасының әрбір бөлімдер бойынша сапалы дайындық жасағанын атап өту керек. Екі команданың да мүшелері арнайы форма киіммен қатысты.

Сайысқа әділ қазылар ретінде аудандық Ішкі істер органының жас өспірімдер істері бойынша инспекторы, ауылдық дәрігерлік амбулаторияның медбикесі және Шағалалы агро бизнес колледжінің алғашқы әскери дайындық пәні мұғалімі қазылық жасады.

Жалпы қорытынды бойынша Шағалалы орта мектебінен жасақталған «Талантты Жас Көмекшілер» командасы 1-орынды жеңіп алса, Приречный орта мектебі тобы арнай мақтау қағазбен марапатталды.

Жеңімпаз атанған Шағалалы орта мектебінің «Талантты Жас Көмекшілер» командасы аудандық сайысқа жолдама алды.Сәттілік тілейміз!